
Ministru kabineta rīkojums Nr. 286
Rīgā 2025. gada 20. maijā (prot. Nr. 20 13. §)
Par valstij piekrītošā nekustamā īpašuma "V782 Ārijas Elksnes iela" Krustpils pagastā, Jēkabpils novadā, nodošanu Jēkabpils novada pašvaldības īpašumā
· 1. Saskaņā ar Publiskas personas mantas atsavināšanas likuma 42.1 panta pirmo daļu un 43. pantu un likuma "Par autoceļiem" 4. panta pirmo daļu atļaut Satiksmes ministrijai nodot bez atlīdzības Jēkabpils novada pašvaldības īpašumā valstij piekrītošo nekustamo īpašumu "V782 Ārijas Elksnes iela" (nekustamā īpašuma kadastra Nr. 5668 007 0531) – zemes vienību (zemes vienības kadastra apzīmējums 5668 007 0529) 0,073 ha platībā un uz tās izbūvēto komplekso inženierbūvi "Autoceļš V782 km 1,075–1,110" (būves kadastra apzīmējums 5668 007 0273 002) – valsts vietējā autoceļa V782 "Jēkabpils–Antūži–Medņi" posmu no 1,075. km līdz 1,110. km (turpmāk – nekustamais īpašums), lai saskaņā ar Pašvaldību likuma 4. panta pirmo daļu to izmantotu pašvaldības autonomo funkciju īstenošanai.
· 2. Jēkabpils novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minēto funkciju īstenošanai.
· 3. Pilnvarot Jēkabpils novada pašvaldību parakstīt nostiprinājuma lūgumu par nekustamā īpašuma ierakstīšanu zemesgrāmatā un īpašuma tiesību nostiprināšanu uz valsts vārda Satiksmes ministrijas personā, kā arī veikt citas nepieciešamās darbības attiecīgā nekustamā īpašuma ierakstīšanai zemesgrāmatā.
· 4. Jēkabpils novada pašvaldībai, nostiprinot zemesgrāmatā īpašuma tiesības uz nekustamo īpašumu:
· 4.1. ierakstīt nekustamo īpašumu zemesgrāmatā uz valsts vārda Satiksmes ministrijas personā vienlaikus ar Jēkabpils novada pašvaldības īpašuma tiesību nostiprināšanu;
· 4.2. norādīt, ka īpašuma tiesības nostiprinātas uz laiku, kamēr Jēkabpils novada pašvaldība nodrošina šā rīkojuma 1. punktā minēto funkciju īstenošanu;
· 4.3. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.
· 5. Šā rīkojuma 4.3. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.

